Anjing pemburu Inggeris-Perancis dan Perancis

**Anjing pemburu Inggeris-Perancis dan Perancis** merupakan sejenis umum anjing pemburu yang menyertakan *hound* Perancis purba dan baka yang diwujudkan dengan mencampurkan anjing Perancis dengan anjing pemburu rubah Inggeris. Terdapat tujuh baka anjing yang diperihalkan sebagai anjing pemburu Inggeris-Perancis dan Perancis.

## Baka
* Anjing pemburu putih dan hitam Perancis, baka asli yang ber-evolusi selama berabad-abad dan dipengaruhi pada abad ke-19 oleh silangan antara anjing pemburu porselin dan anjing pemburu besar Gascogne Saintonge
* Anjing pemburu putih dan jingga Perancis
* Anjing pemburu triwarna Perancis, *hound* klasik yang mengikuti pemburu yang menunggang kuda. Ia serupa dari segi penampilan dengan anjing pemburu Poitou.
* Anjing pemburu putih dan hitam besar Inggeris-Perancis, pada asalnya daripada jenis anjing pemburu kacuk Inggeris-Saintonge abad ke-19, iaitu silangan antara anjing pemburu Saintonge dengan anjing pemburu rubah Inggeris
* Anjing pemburu putih dan jingga besar Inggeris-Perancis, pada asalnya daripada silangan antara anjing Billy dengan anjing pemburu rubah Inggeris, menunjukkan banyak bahagian jenis anjing pemburu rubah dari segi penampilan
* Anjing pemburu triwarna besar Inggeris-Perancis, baka yang paling dipengaruhi oleh anjing pemburu rubah Inggeris
* Anjing pemburu buruan kecil Inggeris-Perancis, diwujudkan dengan menyilangkan *[[harrier (baka anjing)|harrier]]* dengan anjing pemburu Poitou, anjing pemburu porselin, anjing pemburu kecil Gascogne Saintonge, dan anjing pemburu biru kecil Gascogne. "Buruan kecil" merujuk anjing yang digunakan terhadap buruan lebih kecil, seperti arnab dan kelinci, bukan saiz anjing.

Nama-nama ini menggantikan nama-nama lama pada tahun 1957, apabila keputusan dibuat untuk menambahkan "Inggeris-Perancis" pada nama-nama bagi semua *hound* Perancis yang telah disilangkan dengan anjing pemburu rubah Inggeris. "Besar" tidak bermaksud bahawa anjing berkenaan adalah sangat besar, tetapi sebaliknya anjing berkenaan berburu dalam kawanan besar. Perburuan dengan *hound* pada asalnya dilakukan dalam dua gaya, *chasse-à-courre*, yang dalamnya kawanan mengejar dan membunuh haiwan buruan, dan *chasse-à-tir*, iaitu bilamana kawanan (atau kadang-kadang anjing individu) mengelilingi haiwan buruan dan mengejarnya kembali ke arah pemburu menunggu.

*Hound* pemburu individual adalah tidak sesuai untuk menjadi haiwan peliharaan, memandangkan ia memerlukan banyak ruang, senaman, dan pengendalian berpengalaman. Kebanyakan baka biasanya dibela dalam kawanan yang terdiri daripada 20 hingga 100 ekor anjing. *Hound* Perancis dan Inggeris-Perancis dibiakbakakan sebagai anjing pemburu, bukan sebagai haiwan peliharaan atau anjing pertunjukan, dan didaftarkan melalui Société Centrale Canine (Kelab Kenel Perancis) dan Persekutuan Kinologi Antarabangsa (FCI). Sesetengah anjing daripada baka-baka ini telah dieksport ke Amerika Utara dan diiktiraf oleh United Kennel Club (Amerika Syarikat), yang telah mengkhusus dalam *hound* pemburu selama bertahun-tahun. Anjing lain daripada baka-baka ini, terutamanya anjing pemburu buruan kecil Inggeris-Perancis, sedang dibiakbakakan di Amerika Utara untuk pasaran haiwan peliharaan baka jarang dan didaftarkan melalui pelbagai pejabat pendaftaran kecil dan perniagaan pendaftaran anjing berasaskan internet. Satu nama baka tambahan, yang kelihatannya dicipta di Amerika Utara, iaitu *anglo-français de moyenne vénerie*, kadang-kadang terlihat diiklankan.

## Lihat juga
* Anjing pemburu
* Anjing pemburu bau
* *[[Hound]]*
* Jenis anjing

## Rujukan

## Bacaan lanjut
*